 "పిన్నీ! నీ జుట్టులో తెల్లవెంట్రుకలొస్తున్నాయ్!" బారుగా ఉన్న ఆమె జుట్టులోంచి తెల్లవెంట్రుక నొకదాన్ని పెరికి చూపింది ఉష.

 "నలభయ్యేళ్ళ వయసులో వెంట్రుకలు తెల్లబడడం విచిత్రమా?" గీతాభవాని నిర్వేద స్వరంతో అంది.

 బంధువులలో, తెలిసిన వాళ్ళలో గీతాభవాని సౌందర్యం గురించి ఇప్పటికీ అబ్బురంగా చెప్పుకొంటారు! కొంచెం చిక్కినట్టున్నా ఆమె చక్కదనానికి ఎవరూ సరితూగరు!

 స్టేట్స్ కు ఎప్పుడు వెడతావన్న ప్రశ్నకు 'జ్యోతి పెళ్ళయ్యాక' అని చెప్పింది ఉష.

 జ్యోతి పెళ్ళి వరుణ్ తో స్థిరపడింది. వచ్చే నెలలోనే వాళ్ళ పెళ్ళి.

 ఉష, శిరీష పిన్ని పట్ల చూపుతున్న శ్రద్దకీ, ప్రేమకీ కొంచెం దూరపు బంధువులు విచిత్రంగా చూస్తున్నారు. సవతి తల్లిని ఇంత ప్రేమగా, అభిమానంగా చూచే పిల్లలుంటారా అని!

 "తల్లి పోయిన ఆ పిల్లల్ని తల్లి కంటే ఎక్కువగా చూచుకొంది మరి. ఇప్పటికైనా పెట్టిపోతల విషయంలో తన పిల్లలనైనా చిన్న బుచ్చుతుందేమో గాని వాళ్ళకి లోటు చేయదు. ఏ చీర సారె పెట్టినా మా పిన్ని పెట్టింది అని సగర్వంగా చెప్పుకొంటారు. వాళ్ళకు ఏం చేసినా ఘనంగా చేస్తుంది." వాళ్ళలో వాళ్ళు చెప్పుకొంటున్నారు.

 ఉష తను స్టేట్స్ కి వెళ్ళేప్పుడు పిన్నిని తనతో తీసుకుపోయి పెద్ద డాక్టర్లకి చూపుతానని చెబుతూంది!

 వాళ్ళ మాటలు వింటున్నట్టుగా ఉన్న గీతాభవాని ధ్యాసంతా విశాల్ మీద ఉంది! ఆమె కళ్ళు మాటిమాటికీ గుమ్మంకేసి చూస్తున్నాయి! విశాల్ వస్తున్న సందడేమైనా వినవస్తుందేమోనని చెవులు రిక్కించుకుని కూర్చొంది! అవతల గదుల్లో ఆడుకొంటున్న పిల్లలు పెద్దగా అరిచినప్పుడల్లా ఉలికిపడుతూంది!

 "విశాల్ మామ య్యొచ్చాడు!" ఎవరో పిల్లాడి కేక వినిపించింది.

 గీతాభవాని గుండె టపటప కొట్టుకొంది.

 కొద్ది క్షణాల తరువాత విశాల్ కనిపించాడు.

 అతడు గదిలోకి వస్తూంటే గీతాభవాని చప్పున లేచి నిలబడింది. "వచ్చిందా?"

 "వచ్చింది, కారులో ఉంది!"

 "విశాల్, నా చెయి పట్టుకో! పడిపోతానేమో!" గీతాభవాని అడుగులు తడబడుతున్నాయి!

 "ఎవరొచ్చారు?" అందరి ముఖంలో ఆశ్చర్యం! గుసగుసలూ!

 గీతాభవాని ధైర్యమేమోగాని విశాల్ గాబరా పడుతున్నాడు!

 వీళ్ళందరికీ ప్రేమిక ఎవరో తెలిసిపోతే?

 గీతా ఆంటీ పట్ల వీళ్ళకు ఉన్న గౌరవం, ప్రేమా, ఆప్యాయతా ఏమౌతాయి? అవి పోయాక ఆంటీ భవిష్యత్తు ఊహించుకోడానికి కష్టంగా ఉంది విశాల్ కు. ఆంటీ వాలకం చూస్తే, ఏదో ఒకటి సర్ది చెప్పి తన రహస్యం కాపాడుకొనేట్టు లేదు! ప్రేమికని తీసుకువచ్చి పిచ్చి పని చేశాడా?

 అవివాహిత తల్లికి పుట్టిన పిల్లగా ప్రేమిక ఏం అవమానం ఎదుర్కోవాల్సి వస్తుందో!

 ఆ ఇద్దరిలో ఎవరికీ అవమానం జరిగినా తను భరించలేడు!

 అప్పటికే కారులోంచి దిగింది ప్రేమీ.

 "అమ్మా, ప్రేమికా!" అంటూ చేతులు చాచుకొని వచ్చిన గీతాభవానిని కలవరపాటుతో చూసింది ప్రేమీ. తను మొదటిసారి చూచినప్పటికీ ఇప్పటికీ చెప్పలేనంత తేడా కనిపిస్తూంది ఆమెలో! అందంగా, నిండుగా, హుందాగా పరిచయమైన ఆమె ఇప్పుడు చిక్కిపోయి, రాజ్యం కోల్పోయిన రాణిలా దైన్యంగా కనిపిస్తూంది! దిగులు ఆమెను ఎంత క్రుంగదీసిందో విశాల్ చెప్పాడు. అది ఇప్పుడు కళ్ళతో చూస్తూంది!

 ఆమె అలా అయిపోవడానికి తన పాత్ర చాలా ఉందనుకొనేప్పటికి, ప్రేమీ ముఖం మ్లానమైంది!

 గీతాభవాని దుర్బలమైన హస్తాలతో ప్రేమీ ముఖం దగ్గరికి తీసుకొని ముద్దుల వర్షం కురిపించేసింది. పిచ్చి ప్రేమ వెల్లువలైనట్టుగా ఉంది!

 ఆ వెల్లువలో ఉక్కిరిబిక్కిరి అయింది ప్రేమీ.

 ఆ పిచ్చి తల్లినీ, ప్రేమీని వెర్రిగా చూస్తున్నారు బంధు జనం.

 ఆ ఇద్దరినీ చూస్తుంటే సినిమాలో తల్లీ కూతుళ్ళ ద్విపాత్రాభినయంలా ఉన్నారు!

 ఆ అమ్మాయి దేహచ్చాయ మంచి గంధపుచెక్కలా ఉంది! పెద్ద పెద్ద కళ్ళు! నల్ల తాచులు వెళ్ళాడుతున్నట్టుగా రెండు పెద్ద జడలు. పచ్చటి దుస్తుల్లో ప్రకృతి కాంత పడతిరూపు ధరించి వచ్చినట్టుగా ఉంది!

 వాళ్ళందరికీ కొంచెం ఎడంగా నిలబడిన గిరిధరంగారు విభ్రమంతో చూస్తున్నారు! ఇరవయ్యేళ్ళ క్రితం గీతాభవాని తన జీవితంలో అర్ధాంగిగా అడుగు పెట్టినప్పుడు సరిగా ఇలాగే ఉండేది! అవే రూపురేఖలు! అదే లావణ్యం!

 ఆ అమ్మాయి విశాల్ ప్రేమించిన అమ్మాయిగా అందరి ఊహలకూ స్పురించింది! అంత అందమైన పిల్ల కాబట్టే విశాల్ మనసు పారేసుకొని వెనక్కి తీసుకోలేక భగ్న హృదయుడై బాధపడుతున్నాడని పించింది!

 ప్రేమీ భుజాల చుట్టూ చేతులు వేసి ఇంట్లోకి తీసుకు వచ్చింది గీతాభవాని.
 
 "pinni! nee juttulo tellaventrukalostu!" baruga unna aame juttulonchi tellaventruka nokadaanni periki chuupindi usha.

 "nalabhayyella vayasulo ventrukalu tellabadadam vichitrama?" geetaabhavaani nirveda swaramtho andi.

 bandhuvulalo, telisina vaallalo geetaabhavaani soundaryam gurinchi ippatikee abburamgaa cheppukontaaru! konchem chikkinattunna aame chakkadanaaniki evaruu saritugaru!

 states ku eppudu vedatavanna prasnaku 'jyoti pellayyaaka' ani cheppindi usha.

 jyoti pelli varun thoo sthirapadindi. vache nelalone vaalla pelli.

 usha, shireesha pinni patla chuuputunna shraddakee, premakee konchem doorapu bandhuvulu vichitramgaa chustunnaru. savati tallini inta premagaa, abhimaanamgaa chuuche pillaluntara ani!

 "talli poyina aa pillalni talli kante ekkuvagaa chuuchukondi mari. ippatikaina pettipotala vishayamlo tana pillalanainaa chinna buchutundemo gaani vaallaki lotu cheyadu. e cheera sare pettina maa pinni pettindi ani sagarvamgaa cheppukontaaru. vaallaku yem chesina ghanamgaa chestundi." vaallalo vaallu cheppukontunnaru.

 usha tanu states ki velleppudu pinnini tanatho teesukupoyi pedda doctorlaki chuuputaanani chebutuundi!

 vaalla maatalu vintunnattugaa unna geetaabhavaani dhyaasanta visal meeda undi! aame kallu matimatiki gummankesi chustunnayi! visal vastunna sandademaina vinavastundemonani chevulu rikkinchukuni koorchondi! avatala gadullo aadukontunna pillalu peddagaa arichinappudalla ulikipadutuundi!

 "visal maama yyochchaadu!" evaro pilladi keka vinipinchindi.

 geetaabhavaani gunde tapatapa kottukondi.

 koddi kshanaala taruvaata visal kanipinchaadu.

 atadu gadiloki vastunte geetaabhavaani chappuna lechi nilabadindi. "vachinda?"

 "vachindi, kaarulo undi!"

 "visal, naa cheyi pattuko! padipotanemo!" geetaabhavaani adugulu tadabadutunnaayi!

 "evarochaaru?" andari mukhamlo aascharyam! gusagusaluu!

 geetaabhavaani dhairyamemogani visal gabara padutunnadu!

 veellandarikee premika evaro telisipothe?

 geetaa anty patla veellaku unna gowravam, prema, aapyaayataa emoutaayi? avi poyaka anty bhavishyattu oohinchukoodaaniki kashtamgaa undi visal ku. anty vaalakam chuste, edho okati sardi cheppi tana rahasyam kapadukonettu ledu! premikani teesukuvacchi picchi pani cheshada?

 avivaahita talliki puttina pillagaa premika yem avamanam edurkovalsi vastundo!

 aa iddarilo evariki avamanam jarigina tanu bharinchaledu!

 appatike kaarulonchi digindi premi.

 "amma, premica!" antuu chetulu chachukoni vachina geetaabhavaanini kalavarapaatuto chusindi premi. tanu modatisaari chuchinappatiki ippatikee cheppalenanta teda kanipistuundi aamelo! andamgaa, nindugaa, hundaagaa parichayamaina aame ippudu chikkipoyi, rajyam kolpoina ranila dainyamgaa kanipistuundi! digulu aamenu entha krungadeesindo visal cheppaadu. adhi ippudu kallatho chustundi!

 aame alaa ayipovadaaniki tana paatra chala undanukoneppatiki, premi mukham mlaanamaindi!

 geetaabhavaani durbalamaina hastaalato premi mukham daggariki teesukoni muddula varsham kuripinchesindi. picchi prema velluvalainattugaa undi!

 aa velluvalo ukkiribikkiri ayindi premi.

 aa picchi tallinee, premeeni verriga chustunnaru bandhu janam.

 aa iddarinee chustunte cinemalo talli koothulla dwipatrabhinayamla unnaaru!

 aa ammai dehachaya manchi gandhapuchekkala undi! pedda pedda kallu! nalla taachulu vellaadutunnattugaa rendu pedda jadalu. pachati dustullo prakruti kaanta padatiroopu dharinchi vachinattugaa undi!

 vaallandarikii konchem edamgaa nilabadina giridharangaaru vibhramamtho chustunnaru! iravayyella kritam geetaabhavaani tana jeevitamlo ardhaamgigaa adugu pettinappudu sarigaa ilaage undedi! ave roopurekhalu! adhe lavanyam!

 aa ammai visal preminchina ammayiga andari oohalakuu spurinchindi! anta andamaina pilla kabatte visal manasu paaresukoni venakki teesukoleka bhagna hrudayudai baadhapadutunnaadani pinchindi!

 premi bhujala chuttu chetulu vesi intloki teesuku vachindi geetaabhavaani.
 